CELEX: 62019TN0292
Language: fi
Date: 2019-05-03 00:00:00
Title: asia T-292/19: Kanne 3.5.2019 — Pšonka v. neuvosto

22.7.2019   
            
            
               FI
            
            
               Euroopan unionin virallinen lehti
            
            
               C 246/30
            
         
      Kanne 3.5.2019 — Pšonka v. neuvosto
      (asia T-292/19)
      (2019/C 246/32)
      Oikeudenkäyntikieli: tšekki
      
         Asianosaiset
      
      
         Kantaja: Artem Viktorovič Pšonka (Kiova, Ukraina) (edustaja: asianajaja M. Mleziva)
      
         Vastaaja: Euroopan unionin neuvosto
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 4.3.2019 annetun neuvoston päätöksen (YUTP) 2019/354 ja Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 4.3.2019 annetun neuvoston täytäntöönpanoasetuksen (EU) 2019/352 siltä osin kyseinen päätös ja kyseinen asetus koskevat kantajaa, ja
               
            
                  —
               
               
                  velvoittaa Euroopan unionin neuvoston vastaamaan omista oikeudenkäyntikuluistaan ja korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi kolmeen kanneperusteeseen.
      
                  1)
               
               
                  Ensimmäisen kanneperusteen mukaan oikeutta hyvään hallintoon on loukattu.
                  Kantaja esittää kanteensa tueksi muun muassa, että Euroopan unionin neuvosto ei noudattanut tarpeellista huolellisuutta riidanalaisen päätöksen antamisessa, koska se ei ennen riidanalaisen päätöksen antamista käsitellyt kantajan väitteitä eikä hänen esittämäänsä näyttöä, joka tukee hänen asiaansa, ja nojautui pääasiallisesti Ukrainan virallisen syyttäjän laatimaan lyhyeen tiivistelmään eikä pyytänyt mitään lisätietoja Ukrainassa meneillään olevien tutkintojen kulusta.
               
            
                  2)
               
               
                  Toisen kanneperusteen mukaan kantajan omaisuudensuojaa on loukattu.
                  Kantaja väittää tässä yhteydessä, että häneen kohdistetut rajoittavat toimenpiteet eivät ole oikeasuhteisia ja menevät yli sen, mikä on tarpeen, ja merkitsevät niiden takeiden loukkausta, jotka kansainvälisessä oikeudessa asetetaan kantajan omaisuuden suojaamiseksi.
               
            
                  3)
               
               
                  Kolmannen kanneperusteen mukaan kantajan Euroopan ihmisoikeussopimuksessa taattuja perusoikeuksia on loukattu.
                  Kantaja väittää tässä yhteydessä, että rajoittavista toimenpiteistä määrättäessä hänen oikeuksiaan oikeudenmukaiseen oikeudenkäyntiin ja syyttömyysolettamaan loukattiin, samoin kuin hänen oikeuttaan yksityisen omaisuuden suojaan.